MINTA
MEGBÍZÁSI SZERZŐDÉS

amely létrejött egyrészről a
Budapest XII. kerület Roma Nemzetiségi Önkormányzat (1126 Budapest, Böszörményi út 23-25., adószám: 15843427-1-43, képviseli: Kári Adrián elnök) mint Megbízó, a továbbiakban: Megbízó,

másrészről
[bookmark: _GoBack]Abházi József (sz., anyja neve:, lakcíme:, adóazonosító jele:) mint Megbízott, a továbbiakban: Megbízott, együttesen: Felek között az alulírott napon és helyen, az alábbi feltételek szerint:

1. A szerződés tárgya és a Megbízott feladatai
1.1. A Megbízó megbízza a Megbízottat, hogy a Megbízott tanácsadóként segítse, támogassa a Megbízó nemzetiségi közfeladatainak ellátását.
1.2. A Megbízott a megbízást elfogadja.
1.3. A Megbízott feladatai különösen, de nem kizárólagosan az alábbiakra terjednek ki:
•	Kapcsolattartás a helyi, regionális és országos roma civil szervezetekkel, egyesületekkel.
•	A nemzetiségi önkormányzat kulturális rendezvényeinek, programjainak szakmai előkészítése és koordinációjának segítése.
•	Stratégiai tanácsadás a roma kulturális örökség megőrzését és bemutatását célzó közfeladatok körében.
•	Részvétel a Megbízó által megjelölt egyeztetéseken és szakmai fórumokon.

2. A teljesítés feltételei és a felek jogai, kötelezettségei
2.1. A Megbízott köteles a feladatot a tőle elvárható legnagyobb gondossággal, szakértelemmel, a Megbízó utasításainak és érdekeinek megfelelően eljárva ellátni.
2.2. A Megbízott a feladatot személyesen köteles ellátni, almegbízott (közreműködő) igénybevételére nem jogosult.
2.3. A Megbízó köteles a feladat ellátásához szükséges minden információt, dokumentumot és adatszolgáltatást a Megbízott rendelkezésére bocsátani. Ha a Megbízó célszerűtlen, vagy szakszerűtlen utasítást ad, a Megbízott köteles őt erre figyelmeztetni; ha a Megbízó az utasítását fenntartja, a Megbízott jogosult a szerződést felmondani.

3. Díjazás és költségtérítés
3.1. Felek kifejezetten rögzítik, hogy a jelen szerződésben meghatározott feladatokat a Megbízott ingyenesen (megbízási díj nélkül), társadalmi szerepvállalásként/nemzetiségi elkötelezettségből látja el. A Megbízott a tevékenységéért semmilyen díjazásra, vagy pénzbeli ellenszolgáltatásra nem tart igényt.
3.2. A Megbízott a feladat ellátása során felmerülő, igazolt és a Megbízó által előzetesen jóváhagyott szükséges költségeinek (pl. indokolt utazási költség) megtérítésére jogosult, a Megbízó nevére kiállított számlák alapján.

4. Titoktartási kötelezettség
4.1. A Megbízott kötelezettséget vállal arra, hogy a feladatai ellátása során tudomására jutott minden olyan adatot, tényt, információt, amely a Megbízó működésével összefügg, üzleti/szolgálati titokként kezel. Ezen információkat harmadik személynek nem adhatja ki, és saját céljára sem használhatja fel. Ezen kötelezettség a szerződés megszűnése után is időbeli korlátozás nélkül fennmarad.


5. A szerződés időtartama és megszűnése
5.1. A jelen szerződést határozatlan időre jön létre.
5.2. A szerződést bármelyik fél jogosult a másik félhez intézett írásbeli nyilatkozattal, indokolás nélkül, 15 napos felmondási idővel írásban felmondani.
5.3. Súlyos szerződésszegés esetén bármelyik fél jogosult a szerződést azonnali hatállyal felmondani.

6. Záró rendelkezések
6.1. A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.) megbízási szerződésre vonatkozó (6:272. § – 6:280. §), valamint az ingyenes szerződésekre irányadó szabályai az irányadók.
6.2. A jelen szerződés módosítása kizárólag írásban, a két fél közös megegyezésével érvényes.
6.3. A Felek a jelen szerződést átolvasás és értelmezés után, mint akaratukkal mindenben megegyezőt, 3 egymással teljesen azonos példányban, jóváhagyólag írják alá.

Budapest, 2026. október ….
 


__________________________________	       ________________________________
                     Kári Adrián                                                       Abházi József
                           Elnök                                                            Megbízott
Budapest XII. kerületi Roma Nemzetiségi
        Önkormányzat	 
                          Megbízó
 




























1.       sz. melléklet: Adatkezeléshez hozzájáruló nyilatkozat

Adatkezeléshez hozzájáruló nyilatkozat

I. Adatkezelő megnevezése: XII. kerületi Roma Nemzetiségi Önkormányzat
Székhelye: 1126 Budapest Budapest, Böszörményi út 23-25.    
Képviselője: Kári Adrián  

II. Adatkezelés célja, jogalapja, időtartama, köre
Cél: szerződéses jogviszony létesítése, 
Jogalap: szerződésben foglalt kötelezettség teljesítése, GDPR 6. cikk (1) bek. b) pont,
Időtartam: szerződés teljesítésének (ellenérték kiegyenlítése) lejártát követő 10 év. 
A kezelt adatok köre a megbízott természetes személy esetén: 
- Név, születési név, születési hely, születési idő, anyja születési neve, cím, állampolgárság, nyugdíj törzsszám, nyugdíj összege, elérhetőségek (telefonszám, e-mail cím), nyilvántartási számok (TAJ, adóazonosító jel), bankszámla szám). 

 				IV. Az érintett adatkezeléssel kapcsolatos jogai
A Megbízó adatkezelési tájékoztatója szerint (honlapon közzétéve).
Megbízott nyilatkozata: 
-    Hozzájárulok, hogy a Megbízó, mint adatkezelő a kezelt adatok körében megadott adataimat, valamint a megbízási szerződés kötéséhez/teljesítéshez szükséges további adataimat az adatkezelési tájékoztatóban foglaltak értelmében kezelje. 
-    Nyilatkozom, hogy az adatkezelés részletes körülményeinek megismerését követően az adataim kezelésére szolgáló adatkezelési tájékoztatást megértettem, a benne foglaltakat tudomásul vettem. 
-    Nyilatkozom, hogy e dokumentumban foglaltakat tudomásul vettem, adataim kezeléséhez a hozzájárulásomat önkéntesen teszem.     


Kelt:  
…………………………
Megbízott aláírása


…………………………
[Megbízott neve]

